rlitschk/wikidir huggingface dataset:
Alice Frick (* 4. März 1895 in Berlin; † 12. Mai 1971 in Salzgitter) weer en düütsch Politikerin (DP, CDU). Oorsprünglich hörr Frick de Düütsch Partei (DP) an, fö de se bi de Bundsdagswahl 1957 ahn Spood up de neddersassisch Landslist kandideeren dee. An' 27. November 1962 is se up den DP-Wahlvörslag för den storven Afordneten Karl-Heinrich Heise in den Landdag vun Neddersassen nahrückt, den se bit to dat Enn' vun de Wahlperiood 1963 anhörrn dee. Dor se to den Tietpunkt vun dat Nahrücken aber all to de CDU övertreeden weer, wurr se Liddmaat vun de CDU-Fraktschoon. Simon, Barbara : Abgeordnete in Niedersachsen 1946–1994 : biographisches Handbuch, 1996, Seite 108 Online-Volksvertretung (PDF; 253 kB), de nipp un nau Datensatz moot mit de Söökfunktschoon rutfunnen wurrn. Normdaten: GND: 1034727192 (OGND, AKS) | VIAF: 302780690 | Wikipedia-Personensöök
Döntje (Artikel is mask. de or neutr. dat) , up Westfäälsch un Oostfäälsch ok Dönekes, Döneken or Döönken is ene sünnerliche Aard van lüttjen, gans korten Vertellseln, de et up düüse Wies’ blot in’t Plattdüütsche gifft. En Döntje is en meesttieds blied un fideel Stückje to’n Högen un Smuustern, dat en mündlik navertellt. Dat kann en fiktivet Vertellstück ween, dat sik en utklamüsert het or ok van wat Realen vertellen, dat en lustig or snaaksch in sien Alldag beleev. An’t Enne van en Döntje kümmt, as ok bi en Witz, wat, dat en sik nich weer verwachten wesen un dat faken en beten afsünnerlik leet. Dat sorgt ok för Döntjes jümehr lustige Aard un Humor. Schrievers, as Eduard Edert, bröchen männich een Döntje, de veel bekennt is, to Book. Wenn ok mennje Döntjes to Book nahmen sind, is wol liekers dat Münlike de beste Manier to’n Upseggen van Döntjes. Dat Woord Döntje kümmt dat middelsassische doon or done af. Up Platt kann man dat mit Melodie, Wies’ or Musikstück översetten, heet aver egentlich Toon / Doon. Denn peck en an dat Woord doon dat Diminutiv-Anbacksel -tje achteran. Dat heet, en Döntje is en lüttje Wies’ or Melodie. Vele Döntjes spinnt
De Eerdwetenschoppen (ok Geowetenschoppen mit geo vun’t gr.: Γεω „Eer“) vereent all Wetenschoppen, de sik mit den Opbo, Tohopensetten, Gestalt und de Aflööp op un binnen de Eer mitsams ehr Atmosphäär befaten doot. Dorto höört verschiedene Rebeden, de sik toeerst man blots deelwies mit de Eer sülvst befaat hebbt un jümmers mehr ünner den Begreep Eerdwetenschoppen tosamendaan warrt. Kannst seggen, dat is en junge Wetenschop. De Eerdwetenschoppen höört na jemehr Inholt to de Naturwetenschappen. In enkelten sünd dat ne ganze Reeg, de dorto höört, so ünner annern de Geologie, Geographie, Eerdphysik, Mineralogie, Glaziologie, Meteorologie, Petrographie, Paläontologie, Geodäsie un vele annere. So richtig kloor afgrenzt sünd de Eerdwetenschoppen nich. Veel vun den enkelten Rebeden hefft mit de Eer sülvst nicht veel to doon, man mehr met de Minschen, de op ehr leevt. Wieldat se sik mit de Eer uteneen setten deit, speelt de Ümwelt faken en bedüden Rull. Opgaven vun de Eerdwetenschoppen sünd ünner annern: dat Söken von Rohstoffen, de wi so in Alldag bruukt (wie to’n Bispeel Eerdööl, Ierz oder Kahl). dat Begriepen von Gefohren (t.B. Eerdbeven, Storm, Överflooten, Vulkanen), üm to kieken, wat een dorgegen doon kann. dat Ünnersöken von flachen Ünnergrund op Bofastigkeit, Ümweltgefohren (t. B. wenn Grundwater
De Wandalen, ook Vandalen, Vandili, Vandali weert en oostgermaanschen Stamm. Över de Wandalen ehr Spraak is nich veel bekannt. Man dat lett, as wenn se wat mit de Gootsche Spraak to kriegen harr. Plinius de Öllere un Tacitus geevt an, datt de Wandalen in de eersten Johrhunnerten nah Christus in den Oosten vun den Oderstroom leven. Se wahnen dar in´n Süden vun de Burgunners. Een kann vundaag nich genau seggen, wonehm de Wandalen egentlich herkamen sünd un vun wo se afstammen doot. Hüdigendags geiht een dor nich mehr vun ut, datt een Volk fix un fardig weer, wenn dat denn losgüng mit dat Wannern. De Wandalen sünd in den Loop vun de Tiet tohoopwussen un to een Volk wurrn. De antiken Schrievers Tacitus, Plinius un Ptolomaios schrievt wat vun de Vandiliers in de Gegend vun den Wiesselstroom. Man so ganz klook kannst dor nich vun warrn. Dat lett so, as wenn de Vandilier un de Wandalen datsülbige Volk weern, just so, as bi de Gutonen un de Goten. Man so ganz genau weet een dat nich. Üm un bi 400 n. Chr. deit sik allerhand an de ünnere Donau un an de Mitt vun de Donau. De Hunnen sünd dor
De Sneegoos (Anser caerulescens) is en Goos un warrt to de Feldgöse torekent. Se höört dor to de Familie vun de Aantenvagels mit to. Na molekulargeneetsche Unnersöken in de leste Tied warrt se hen un wenn ok in en egen Geslecht (Chen) rinstellt. De Aart is to’n eersten Mol in dat Johr 1758 vun Carl von Linné in sien Wark Systema Naturae beschreven wurrn. Mit de „Lüttje Sneegoos“ (A. c. caerulescens) un de „Grote Sneegoos“ (A. c. atlanticus) gifft dat twee Unneraarden. Bi de lüttje Sneegoos gifft dat Vagels mit blaugraue Feddern. De weert denn „Blaue Sneegoos“ nömmt. De dunkern Feddern weert dominant wieter geven. Sneegöse finnt avers an’n leevsten en Partner vun desülvige Klöör. Vundeswegen starvt de rezessive witte Form nich ut. Mol af vun de unnerscheedlichen Farven is de Snavel bi de Göse root un swatt. De Föte sünd wat root. Ganner un Goos verscheelt sik nich sunnerlich, de Jungen sünd meist grau. Se weert 60 bit 75 cm lang un könnt ehre Flunken bit to 150 cm wie utspannen. Wegen doot se 2,5 bit 4 kg. Se könnt bit hen to 20 Johre oold weern. De Sneegoos brott in Gröönland sien Noordwesten, in’n Norden vun Kanada un
George Orwell (* 25. Juni 1903 in Motihari in Bengalen; † 21. Januar 1950 in London) weer en engelschen Schriever. Sien egentlichen Naam is Eric Arthur Blair. As Student harr he een Stipendium an de Elite-School vun Eton in England. 1922 bet 1927 deen he bi de Polizei in Birma (Myanmar). Dor hett he aber ut Protest Bott geben. He leev in London un in Paris as Tippelbroder, Schoolmeester un Arbeidsmann. Sien Geld hett he ok mit Töllerwaschen verdeent. In England kreeg he mit, woans dat is, wenn een in’n Bargbo arbeiden deit oder wenn een gor keen Arbeit hett. 1933: Down and Out in Paris and London (Erledigt in Paris und London) 1934: Burmese Days (Tage in Burma) 1935: A Clergyman’s Daughter (Eine Pfarrerstochter) 1936: Keep the Aspidistra Flying (Die Wonnen der Aspidistra) 1937: The Road to Wigan Pier (Der Weg nach Wigan Pier) 1938: Homage to Catalonia (Mein Katalonien) 1939: Coming Up for Air (Opdüken, üm Luft to halen) 1945: Animal Farm (Farm der Tiere) 1948: Nineteen Eighty-Four (1984) 1968: The Collected Essays Animal Farm is ok up Platt rutkomen: George Orwell, Animal Farm up Platt. nahdicht dör Rainer Kramer, Bremen 1995, ISBN 3-86108-114-8 Animal Farm - up
Graepel is de Familiennaam von Carl Bernhard Friedrich Graepel (1818–1890), düütschen Jurist un Politiker, Otto Graepel (1857–1924), düütschen Jurist un Politiker. Kiek ok bi: Gräpel. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Rudyard Kipling (* 30. Dezember 1865 in Bombay in Indien; † 18. Januar 1936 in London) weer en engelschen Schriever. Sien Vadder weer eerst Pastoor bi de Methodisten, later is he aber Professer för Bookunst un Skulptuur wurrn. Mit söss Jahren keem Rudyard to’n eersten Maal na England. 1882 güng he wedder torüch na Indien. Daar hett he as Journalist bi’n Blatt arbeit. 1889 mook he een Reis öber Japan un de USA na England. 1891 weer he in Süüdafrika. 1892 bleef he in de USA besitten. 1896 güng he wedder retour na England un bleef daar ok. 1907 kreeg he den Nobelpries för Literatuur. He stünn in siene Vertellen achter dat engelsche Empire un vertell vun Land un Lüe in Indien. Plain Tales from the Hills, hoochdüütsch „Schlichte Geschichten aus Indien“ (1888) The Phantom Rickshaw, hoochdüütsch „Die gespenstische Rikscha“ (1888) The Jungle Book, hoochdüütsch „Das Dschungelbuch“ (1894) The Second Jungle Book, hoochdüütsch „Das neue Dschungelbuch“ (1895). Up Platt is vun em rutkomen: Dat Dschungelbook up Platt, nadicht dör Rainer Kramer, Bremen, 1996, ISBN 3-86108-122-9 Winners vun den Nobelpries för Literatur 1901: Prudhomme | 1902: Mommsen | 1903: Bjørnson | 1904: F. Mistral, Echegaray | 1905: Sienkiewicz | 1906: Carducci
Jasmin Tabatabai (persisch:یاسمین طباطبائی}} [[jɔːsˈmiːn tæbɔːtæbɔːˈiː]]; * 8. Juni 1967 in Teheran) is en düütsch-iransch Schauspielerin un Musikerin. De Vader vun Tabatabai weer Iraner, hör Moder stammt ut Düütschland. Se hemm sück 1956 up dat Münchner Oktoberfest kennen lehrt. Van 1958 bit 1979 leev de Familie in Teheran, wo Jasmin Tabatabai de Düütsch School besööken dee. Wiels de Islamische Revolutschoon hett de Familie dat Land verlaaten. De Vader kehr nah een Johr in Düütschland in den Iran torüch, wo he 1986 storven is. Jasmin Tabatabai hett beid Staatsbörgerschapen. Nah dat Abitur 1986 an dat Gymnasium in Planegg studeer Jasmin Tabatabai an de Hoochschool för Musik un Kunst in Stuttgart Musik un Schauspeel. Jasmin Tabatabai weer siet den 1. Juni 2003 mit den amerikaanschen Musiker Tico Zamora verheiraadt un hett mit hüm siet den 3. Dezember 2002 en Dochter. Siet Sömmer 2006 leevt Jasmin Tabatabai von hör Ehemann trennt. Siet Sömmer 2007 is Tabatabai mit den Schauspeler Andreas Pietschmann tosommen, den se bi de Dreiharbeiten to de TV-Serie Rosa Roth – Der Tag wird kommen kennen lehrt hett. Mit Andreas Pietschmann hett se hör tweet Dochter, de an' 5. Juli 2009 boren wurr. Tosommen leevt se in Berlin-Pankow. An' 13. August
De Dwarggoos (Anser erythropus), ok Lüttje Blessgoos nömmt, is en Goos ut dat Geslecht vun de Feldgöse. Se höört to de Aantenvagels (Anatidae) mit to. De Dwarggoos is de roorste Göseaart in Europa. De Aart is to’n eersten Mol 1758 in Carl von Linné sien Wark Systema Naturae beschreven wurrn. De Dwarggoos kann 53 bit 66 cm lang weern. Ehre Flunken kann se vun 120 bit 135 cm wiet ut’neen spannen un wegen deit se 1,4 bit 2,2 kg. Na Utsehn un Farv sleiht de Dwarggoos bannig na de Blessgoos, man se is lüttjer un dunkerer. Ehre Stimm is düütlich höger, as bi de Blessgoos. Se kann mehr as een Dutz verschedene Lude utstötten. Ehr Ropen klingt faken mehr na Gillen un Bellen, as bi de Blessgoos. Vörmols hett de Dwarggoos in de Gemarken in den Norden vun Skandinavien over den Ural hen bit wiet na Sibirien hen brott. In de lesten 25 Johre is se ut grote Deele vun düsse Gemarken verswunnen. In Skandinavien gifft dat hüdigendags man bloß noch en poor Dutz Brödelpaare. Düsse Trend is dor bitherto nich vun upholen wurrn, datt Minschen Dwarggöse uptagen un denn utwillert hefft. De Goos is en Treckvagel un treckt normolerwiese
C/390 Q1 weer en Komeet, de in’t Johr 390 mit dat fre’e Oog sehn warrn künn. Wegen sien utermatige Helligkeit tellt he to de „Groten Komeen“. In den chineesschen Text Chin shu gifft dat en poor Unklorheiten in Betog op dat Datum vun’t Opdecken. Wohrscheinlich weer de Komeet an’n Morgen vun’n 22. August 390 as ’n glinstern Steern opdeckt. För dit Datum laat sik ok an’n Besten Bahnelementen finnen, de to de Beobachten passen doot . In Korea weer de Komeet woll to de glieken Tiet opdeckt, man de Text in Chungbo Munhon Pigo is nich so akkerat, wat dat Datum angeiht. Bit to’n 8. September is de Schweif op en Läng vun ruchweg 100° anwassen. In China weer de Komeet an’n 17. September toletzt beobacht. Dat hett den Anschien, dat C/390 Q1 ok in Europa beobacht worrn is, as de ooströmsche Historiker Philostorgios in’t Johr 425 in Ecclesiasticae Historiae berichten de. He beschreev em as en ‚ne’en un snaakschen Steern … de grote Katastrofen in de Welt ankünnigen de‘. He weer se hell as de Morgensteern un schall na veertig Daag wedder verswunnen wesen hebben. De Komeet harr an’n 18. August afschätzt en schienbore Helligkeit vun ruchweg -1m. För
Francisco Bayeu y Subías (* 9. März 1734 in Saragossa; † 4. August 1795 in Madrid) weer en spaansch Maler vun den Klassizismus. He hett bi José Luzán un bi Antonio González Velázquez studeert. In Madrid wunn he en Stipendium, um de Real Academia de Bellas Artes de San Fernando to besööken. Nah den Dood vun sien Öllern kehr he nah Saragossa torüch, um sück um sien Bröers to kümmern, bit he vun Anton Raphael Mengs to de Utgestalten vun den Königlichen Palast nah Madrid torüchhalt wurr. He wurr 1767 Hoffmaler bi Karl III., 1765 Perfesser an de Akademie un 1788 deren Direkter. He hett nich blots in verscheeden Palästen un karklich Inrichtungen in Madrid un Saragossa malt, sonnern ok in dat Kloster vun de Kathedrale vun Toledo un hett för de Königliche Gobelin Manufaktur arbeit. Francisco de Goya weer sien Schwager – he hett sien Süster Josefa heiraadt. Sien Bröers Ramón Bayeu (1746–1793) un Manuel Bayeu weern ebenfalls Maler. Slacht vun den Olymp mit den Giganten, 1764, Prado (Vörstudie för en Deckenfresko in' Königlichen Palast in Madrid) Studie to'n Fall vun de Giganten Sülvstporträt Hillig Familie Francisco Bayeu. Mehr Biller, Videos oder Audiodateien to’t Thema gifft dat bi Wikimedia
De Dwarg-Sneegoos (Anser rossii oder ok Chen rossii), ok Ross siene Sneegoos nömmt, is en Goos ut dat Geslecht vun de Feldgöse. Se höört dor to de Aantenvagels mit to. De Dwarg-Sneegoos is en witte Goos mit swatte Flunkentoppen un roden Snavel un rode Poten. Se warrt 53 bit 66 cm groot un weggt twuschen 1,2 un 1,6 kg. De Göse sünd wat lichter, as de Ganners. Se sleiht bannig na de Sneegoos, man is bi 40 % lüttjer. Ross siene Sneegoos brott bloß man in Noordkanada in de Tundra. Overwintern deit se in'n Süden vun de USA un in'n Norden vun Mexiko. Af un to mol warr en Dwarg-Sneegoos ok in Europa sehn. In de Nedderlannen is dat twuschen 1985 un 2011 ölben Mol seker passeert. Ross' gans op Dutch Avifauna Dwarg-Sneegoos. Mehr Biller, Videos oder Audiodateien to’t Thema gifft dat bi Wikimedia Commons.
Leo V. (* in Priapi) weer vun August bit September 903 för etwa 30 Daag (nah anner Borns vun Juli bit September) Paapst. Över Leo V. is blots wenig bekannt. En bretoonsch Legende seggt, dat St. Tugdual, de Schuulpatron vun Treguier, as Pilger nah Rom gung un dor to'n Paapst erhaben wurr. Disse Version wurrd dordör stütt, dat Leo gemäß den röömschen Katalog den Naam „Leo britigena“ annehm. En anner Version seggt, dat he ut Priapi, en Dörp dicht bi de Gemeend Ardea südlich vun Rom stammt. Wiel he bi de Wahl nich to de Kardinalpreestern vun Rom hörr, wurr he in Berichten ut sien Tiet as „Presbiter forensis“ betekent. Över sien Wirken as Paapst is blots bekannt, dat he en Bulle verfaat hett, de den Kanonikern vun Bologna bestimmt Stüern erlaaten dee. En Schriever ut de Tiet, Auxilius, hett vun hüm seggt, dat he en Mann Goddes un sien Leven un sien Heiligkeit ruhmeswürdig ween weern. Nah en Amtstiet vun etwa 30 Daag wurr he vun den Kardinalpreester Christophorus vun St. Damasus störrt un in Haft nommen. Christophorus hett sück to'n Paapst maakt, wurr aber sülvst in' Januar 904 vun Sergius III. gewaltsam störrt. Över de Dood vun is
De List vun de Liddmaaten vun den Neddersassischen Landdag (4. Wahlperiood) enthollt all Afordneten, de in de 4. Wahlperiood (1959–1963) den Landdag Neddersassen anhörrt hemm. Nah de Landdagswahl an’ 19. April 1959 hett sück de Landdag as folgt tosommensett: Ofschons de DP un de GB/BHE sück in’ April 1961 to de GDP tosommensluuten dee, bleeven beid Fraktionen eegenstännig, GB/BHE in de Regeeren un DP in de Oppositschoon. An’ 30. Oktober 1961 hett woll en GDP-Landsparteidag beslooten, de Regeeren wiederhen to ünnerstütten, aber in de Folg sünd 18 vun 20 Afordneten vun de ehmalge DP to de CDU övertreeden, so dat af den 1. April 1962 blots noch twee Afordneten (Hinrich Brunckhorst un Fritz Winkelmann) as Fraktschonslose över bleeven. Karl Olfers (SPD) SPD-Fraktschoon Robert Hoffmeister CDU-Fraktschoon Alois Scherf DP-Fraktschoon Werner Schönfelder (1959–1962) FDP-Fraktschoon Winfrid Hedergott GB/BHE-Fraktschoon Walter Hildebrandt LWL = Landswahlvörslag Barbara Simon: Abgeordnete in Niedersachsen 1946–1994: Biographisches Handbuch. Niedersächsischer Landtag, Hannover 1996 Maten von’n Neddersassischen Landdag Ernannt Landdag (1946–1947) | 1. Wahlperiood (1947–1951) | 2. Wahlperiood (1951–1955) | 3. Wahlperiood (1955–1959) | 4. Wahlperiood (1959–1963) | 5. Wahlperiood (1963–1967) | 6. Wahlperiood (1967–1970) | 7. Wahlperiood (1967–1970) | 8. Wahlperiood (1974–1978) | 9. Wahlperiood (1978–1982) | 10. Wahlperiood (1982–1986) |
Max Dreyer (* 25. September 1862 in Rostock; † 27. November 1946 in Göhren) was en plattdüütschen un hoogdüütschen Schriever. Max Dreyer wurr den 25. September 1862 in Rostock as de Suhne van en Lehrer, boren. He studeer van 1880 af an de Universität Rostock Theologie und Philologie. 1880 studeer he denn in Leipzig wieder un kamm denn 1883 trüch na Rostock. In düsse Tied gründ he den 9.Juli 1883, mit anneren Studenten ut Rostock de Akademische Turnverbindung Rostock, wo läter de Turnerschaft Baltia Rostock bi rutkamm. 1884 möök he denn sien Dr. phil.. Naast arbeid de as en Lehrer. In de Eerst as in Malchin, läter denn in Frankfort an’n Main. Man vanwegen, dat he wies wurr, dat’t Schoolsysteem niks vör em is, hung ge 1888 sien Proffeschoon as en Lehrer up’e Braken. Veel Kritik an de Schoolpolitik un de Staat gifft dat dorümme in sien Komödie Der Probekandidat (1899), wo he siene Beleevnisse in to Papier bröch. Dreyer arbeid, van 1888 bet 1889, för en Johr Tied in Berlin as en Redakteur van dat Dagbladd Tägliche Rundschau. Van 1920 an leev un arbaid he as en frie’en Schriever in Göhren. He is ok en Ehrenbörger van de Gemeen
De Flagg vun Belize is an’n 21. September 1981 annahmen worrn. Dat is de Dag, as dat Vereenigte Königriek sien Kolonie British-Honduras in de Unafhangigkeit freegeven hett. De Flagg wiest op blauen Grund in de Mitt dat Wapen vun Belize, dat sülvst op witten Ünnergrund liggt. De Flagg geiht op en fröhere Flagg torüch, de 1950 för de Kolonie British-Honduras inoffiziell utklamüstert worrn is. Mit de Unafhangigkeit vun dat Land sünd baven un ünnen blots noch twee dünne ro’e Striepens toföögt worrn. Kolonialflagg vun 1919 bit 1981 Flagg vun 1950 bit 1981 Flaggen vun Belize. Mehr Biller, Videos oder Audiodateien to’t Thema gifft dat bi Wikimedia Commons. Flags of the World – Belize
De Grote Kanadagoos (Branta canadensis) is en Goos un höört to dat Geslecht vun de Seegöse to. De Seegöse weert, as all Echte Göse, to de Aantenvagels torekent. De Grote Kanadagoos warr as de Aart mank de Göse ankeken, de dat an’n meisten gifft up de Welt. An un for sik is se in Noordamerika tohuse ween. Se leevt dor in’t Siedland un brott an de Binnenseen vun de Prärie un vun de Gemarken, wo Ackerbo bedreven warrt. As Treckvagel flüggt se in typische V-Formatschoon in’n Harfst na de Winterquartiere hen un kehrt in’t neegste Vörjohr denn wedder torüch na de Stäen, wo se bröden doot. Ehr Treck is in Noordamerika en Symbol for de Johrestieden ehrn Wessel. In Europa is de Grote Kanadagoos to’n Deel mit Afsicht ansiedelt wurrn. Man en groten Deel vun de Populatschonen, de dat hüdigendags sunnerlich in Grootbritannien, Irland, Skandinavien un de Nedderlannen geven deit, stammt vun Vagels af, de enerwegens utbüxt sünd. Vun de 1970er Johre af an brott se ok in Düütschland. De Kanadagoos is en been grötter, as de Willgoos. Dor is se de grottste Göseaart mit, de in Europa in Freeheit leven deit. To de Seegöse höört veel Aarden to, de
Hans Günter Fessel (* 16. April 1927 in Berlin; † 10. März 1995 in Neuss) weer en düütsch Politiker (SPD). Fessel hett Volksschool un Böverrealschool besöcht. 1943 kreeg he wiels den Tweeten Weltkrieg en elektrotechnische Spezialutbillen to'n Luftwappenhelper. In dat letzt Kriegsjohr wurr he Gebirgsjäger un keem nah Kriegsenn' in Fangenschap. 1946 weer Fessel as Hülpsarbeiter as ok in dat Johr 1947 as Laborant tätig. Siet 1947 weer he bi dat Max-Planck-Institut für Aeronomie in Lindau/Harz tätig. In en Abendstudium belegg he de Facken Elektrotechnik un Hannel. 1950 hett he sien technisch Studium afslooten, 1953 wurr he Ingenieur. Siet 1960 weer Fessel Gruppenleiter in de Meetgeräteentwicklung. Fessel wurr to'n Liddmaat vun den Raat in Lindau wählt. He wurr Liddmaat vun den neddersasschen Landdag vun de fievte bit to de söbente Wahlperiood van' 27. Juni 1964 bit to'n 20. Juni 1974. In sien Afordnetentiet weer he Vörsitter vun den Sünnerutschuss för Fragen vun dat Beamtenrecht van' 21. März 1966 bit 5. Juni 1967. Barbara Simon: Abgeordnete in Niedersachsen 1946–1994: Biographisches Handbuch, 1996, Seite 95-96 Normdaten: GND: 1034726498 (OGND, AKS) | VIAF: 301135803 | Wikipedia-Personensöök
Belle-Alliance [bɛl a.ljɑ̃s] is de Naam vun en vörmoligen Kroog. Dor hett Napoleon Bonaparte bi de Slacht vun Waterloo sien Hööftquartier in harrt. In Preußen un Düütschland is bit in dat 20. Johrhunnert ok de Naam „Slacht bi oder vun Belle Alliance“ bruukt wurrn. Dat hett to’n eersten Mol de Preußen ehr General Blücher maakt. He hett al in siene Vertellen vun’n 21. Juni 1815 düssen Naam for de Slacht vun Waterloo nahmen. Hüdigendags liggt dat Huus an de Natschonalstraat N5 in Belgien, nich wiet af vun von Plancenoit. De Straten geiht vun Paris na Brüssel hen un steiht an en Krüüzung midden up dat Slachtfeld. In’n Momang schall dat Huus en Diskothek ween, man sien Naam hett dat jummers noch nich verlaren. En oold Vertellen seggt, de Naam Belle-Alliance („Goden Tosamensluss“) harr de Kroog kregen, as 1765 en jungen Knecht en ole Weetfro freet harr. In den Kroog hett Napoleon sien Hööftquartier harrt un vun dor ut hett he de Slacht föhrt. Datt Blücher un Wellington an’n Avend na de Slacht dor tohopen kamen sünd, warrt betwiefelt, ofschoonst dor Biller vun maalt wurrn sünd. De Naam vun dat Dorp Waterloo is in de Dage vör de Slacht vun Wellington
Nihal is de Egennaam vun den Steern β Leporis, den tweethellsten Steern in’t Steernbild Haas. De Naam kummt ut dat Araabsche (نهال) un bedüüt so veel as „den Dörst löschen“. Af an an warrt de Steern ok as Nibal betekent, wat vun en verkehrte Schrievwies to kamen schient. De Parallax is vun den astronmetrischen Satellite Hipparcos vermeten worrn, wovun en Afstand vun ruchweg 160 Lichtjohren afleidt worrn is. De Masse vun Nihal is üm un bi dat dree’nhalf-facke vun de Sünn. Dat Öller is op 240 Millionen Johren bestimmt worrn, wat utrecken deit, dat Nihal intwüschen den Waterstoff in sien Karn opbruukt hett. He hett sik dorüm al vun de Hööftreeg wegbewegt un is nu en hellen Resensteern vun’n Spektraltryyp G. Nihal is en Dubbelsteern mit en Afstand vun 1,58″. De swackere Kumponente schient bito ok in de Helligkeit to wesseln. Dat warrt vermoodt, dat sik dat hier üm en ännerlichen Steern hannelt. Hipparcos, the New Reduction (van Leeuwen, 2007) Hipparcos-Katalog (ESA 1997) M. Perryman: The Making of History’s Greatest Star Map, Springer-Verlag, Heidelbarg, 2010, doi=10.1007/978-3-642-11602-5 New Catalogue of Suspected Variable Stars, the improved version, Sternberg Astronomical Institute, Moskau; afropen an’n 18. November 2008
Leeswig (hoochdüütsch Leeswig) is en Oort in de Gemeen Jörk in’n Landkreis Stood, Neddersassen. De Oort höört polietsch von öllers bi Hoov mit bi. Leeswig liggt in de Masch von Oolland an de Eest, de denn in de Elv münnt. De Elv is en beten mehr as een Kilometer von’n Oort weg. De Naveröörd sünd Achterbraak in’n Noorden, Cranz in’n Oosten, Neefeld in’n Süüdoosten, Groot Hoov in’n Süden, Königriek in’n Süüdwesten, Oosterjörk un Bossel in’n Westen un Kohlenhusen in’n Noordwesten. In de Franzosentied von 1810 bet 1814 hett de Oort to de Mairie Eestbrügg un Moorenn-Oostsied in’n Kanton Buxthu höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to dat Gericht Hoov-Leeswig tohöört un denn von 1852 bet 1885 to dat Amt Jörk. Na 1885 weer dat in’n Kreis Jörk. 1932 is dat Deel von’n Kreis Stood worrn. Bet 1879 hett Leeswig tohoop mit en Deel von Hoov de Gemeen Hoov-Leeswig billt. As disse Gemeen oplööst worrn is, keem Leeswig an de Gemeen Königriek, de mit de Gemeenreform in Neddersassen an’n 1. Juli 1972 Deel von de Gemeen Jörk worrn